Nafarroako Parlamentuko Mahaiak, 2020ko maiatzaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Estatuan zinematografiako eta ikus-entzunezkoen jarduera aldezte aldera Espainiako Gobernuak onetsitako aldaketa fiskalei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maiatzaren 25ean

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Estatuko lurraldean zinemagintza eta ikus-entzunezko jarduera aldezteko xedez Espainiako Gobernuak oraintsu onetsitako aldaketa fiskalei dagokienez, parlamentari naizen aldetik honako hau jakin nahi dut:

Aldaketa horiek eragina izan lezakete jarduera horiek aldezte aldera Nafarroan urte batzuk lehenago ezarritako zerga-araubideak izan lezakeen erakargarritasunari begira. Kulturako kontseilariak zer balorazio egiten du eragin horri buruz?

Iruñean, 2020ko maiatzaren 15ean

Foru parlamentaria: Maiorga Ramírez Erro